15.2.2015

**יום עיון, מפגש חשיבה ואסיפה כללית**

שלום רב,

בתאריך 26.1.15 התקיימה האסיפה הכללית הארצית של הפ"י. קדמו לאסיפה הרצאה מרתקת בנושא "פלצבו וסוגסטיה בטיפולי בריאות הנפש" אותה העביר פרופ' משה תורם- פסיכיאטר בכיר בארה"ב והנשיא הנבחר של האגודה האמריקאית להיפנוזה, וכן מפגש חשיבה בנושא- "להיות הפ"י" - כיצד להגביר את השפעתה של הפ"י כארגון המייצג את כלל הפסיכולוגים.

יו"ר הפ"י **ד"ר מאיר נעמן** נתן סקירה קצרה על המצב וכן העלה רעיונות לשינוי ורהארגון הפ"י, יור"י החטיבות או נציגיהם סקרו בקצרה את פעילות החטיבות והעלו נקודות החשובות לדיון וטיפול, וכן נערך דיון עם הקהל. מבין הדברים המרכזיים שעלו:

* הצורך הדחוף לשפר את תנאי ההעסקה של הפסיכולוגים במגזר הציבורי.
* הצורך בהתארגנות של כלל הפסיכולוגים כולל המתמחים לקראת הסכמי השכר על מנת לשפר את ההישגים האפשריים.
* הרפורמה בבריאות הנפש- נדרשת היערכות מתאימה על מנת לוודא שלא תהיה פגיעה בתעסוקת הפסיכולוגים, בעתיד ההתמחות ובאיכות והיקף הטיפול הנפשי הניתן למטופלים.
* פתיחת קופות החולים לתעסוקת פסיכולוגים מכל החטיבות.
* הגברת הקשר עם סטודנטים ומתמחים בפעילות הפ"י.
* חשיבות ועדת האתיקה כמענה לייעוץ, טיפול בתלונות וגיבוש הזהות המקצועית של הפסיכולוגים. קיימת מגמת עלייה בשנים האחרונות בפניות ובתלונות על פסיכולוגים.
* היעדר פיקוח מספיק של הועדות המקצועיות על מקומות ההתמחות.
* חוסר במקומות התמחות בחלק מהחטיבות.

הייתה תמימות דעים בדבר הצורך להגדיל את כוחה של הפ"י (הן במספר חברים הן בפעילויות) על מנת להגביר את האפקטיביות בהשגת המטרות. מספר המשתתפים המועט יחסית במפגש ובאסיפה היווה עדות עצובה במעט למעורבותם ומידת נכונותם של הפסיכולוגים לפעול לשיפור מצבם.

ממצאי ומסקנות מפגש חשיבה זה נדונו בוועד המרכזי של הפ"י וישמשו נקודות ציון לתוכנית העבודה לשנה הקרובה ובכלל.

בברכה,

דני כפרי, מנכ"ל

הסתדרות הפסיכולוגים בישראל